proiect

**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_\_\_ din\_\_\_\_\_\_\_\_\_\_\_\_2020**

**Chișinău**

**Cu privire la aprobarea proiectului de lege pentru modificarea Legii nr. 293/2017 privind unele măsuri în vederea implementării Programului de stat ”Prima casă”**

Guvernul HOTĂRĂȘTE:

 Se aprobă și se prezintă Parlamentului spre examinare proiectul de lege pentru modificarea Legii nr. 293/2017 privind unele măsuri în vederea implementării Programului de stat ”Prima casă”.

 **Prim-ministru Ion CHICU**

 Contrasemnează :

**Viceprim-ministru, Serghei PUȘCUȚA**

**Ministru al Finanțelor**

**Ministru al Economiei**

**și Infrastrucurii Anatol USATÎI**

**Ministru al Justiției Fadei NAGACEVSCHI**

Proiect

**PARLAMENTUL REPUBLICII MOLDOVA**

**LEGE**

**pentru modificarea Legii nr. 293/2017 privind unele măsuri în vederea implementării Programului de stat ”Prima casă”.**

Parlamentul adoptă prezenta lege organică.

**Art.I** – Legea nr.293/2017 privind unele măsuri în vederea implementării Programului de stat ”Prima casă” (Monitorul Oficial al Republicii Moldova, 2018, nr.18-26, art.95), cu modificările ulterioare, se modifică după cum urmează:

1. Articolul 4:

la alineatul (1):

litera a) cifrele ”45” se substituie cu cifrele ”50”;

litera d) va avea următorul cuprins: ”d) suprafața locuinței procurate în cadrul Programului trebuie să depășească suprafața locuinței deținute în proprietatea exclusivă a persoanei sau împreună cu alți membri ai familiei. Se consideră eligibilă şi persoana care deține, în proprietate exclusivă sau împreună cu alți membri ai familiei, o locuință, indiferent de suprafața acesteia, într-un sat (o comună), dobândită prin moștenire sau donație”;

litera e) va avea următorul cuprins: ” e) suprafața locuinței deținută în proprietate exclusivă sau împreună cu alți membri ai familiei , cu excepția beneficiarului, de către soțul/soția acestuia, să nu depășească suprafața locuinței procurate în cadrul Programului. Se consideră eligibilă și persoana al cărei soț/soție deține, în proprietate exclusivă sau împreună cu alți membri ai familiei, o locuință, indiferent de suprafața acesteia, într-un sat (o comună), dobândită prin moștenire sau prin donație;

2. La articolul 6 alineatul (1) litera b) textul ”cel puțin 10%” se substituie cu textul ”cel puțin 5%”.

3. La articolul 7 alineatul (5) după textul ”în cadrul Programului” se completează cu textul ”,precum și pentru creditele ipotecare accesate pînă la lansarea Programului de stat ”Prima casă” , al căror beneficiari întrunesc criteriile de eligibilitate stabilite la articolul 4 din prezenta lege,”

4. La articolul 8 alineatul (6) după textul ”locuinței ipotecate” se completează cu textul ”, precum și din primirea neîntemeiată a compensațiilor bănești,”

 II. Prezenta lege intră în vigoare la data publicării în Monitorul Oficial al Republicii Moldova.

**Președintele Parlamentului**